***Общи условия***

***за играта „Boomerang TV QUIZ”***

Следните думи и изрази, когато се използват в текстовете на настоящите Общи условия, ще имат посоченото по-долу значение:

***Организатор***: под организатор се разбира лицето, което е финансирало и осъществило реализацията на играта, регламентирана с настоящите общи условия. В конкретния случай това e Булсатком ЕАД, ЕИК: 130408101, със седалище и адрес на управление: гр. София, р-н Младост, ул. Магнаурска школа No 15, ЗИТ, втори корпус, ет.3. и с адрес за кореспонденция: гр. София, р-н Младост, ул. Магнаурска школа No 15, ЗИТ, втори корпус, ет.4.

***Партньор:*** Лице, предоставило наградния фонд. В случая Партньор на Организатора е TURNER BROADCASTING SYSTEM EUROPE LIMITED ("Turner"), дружество създадено и действащо според законите на Обединеното Кралство със седалище Turner House, ул. Грейт Марлборо No 16, Лондон W1F 7HS

***Участник*** – това е физическо лице, имащо валидна регистрация в социалната мрежа Facebook, което се е съгласило и е приело настоящите Общи условия на играта и отговаря на изискванията за участие.

***Начало на играта***: 00:00 часа на 01.06.2017 г.

***Край на играта***: 00:00 часа на 15.06.2017 г.

***Страница на играта в социалната мрежа Facebook***: това е уеб страницата в социалната мрежа Facebook, собственост и контролирана от Организатора, където са публикувани и настоящите Общи условия.

***Териториален*** ***обхват на Играта***: Република България

***Правила и механизъм на играта***

 Чл.1. (1) Всеки желаещ да участва следва да посети страницата на играта в социалната мрежа Facebook и ползвайки функционалните бутони на социалната мрежа Facebook да отговори чрез функцията „коментар” на поставените като публикация на личната стена на Организатора пет (5) броя въпроси с избираеми отговори, от които само един отговор е верен, свързани с предавания, излъчвани по телевизия Boomerang.

(2) В един коментар се изписват всички отговори, които участникът счита за верени. Всеки участник може да прави само по един коментар с всички предлагани от него отговори, ако направи повече от един коментар за валиден се приема само първия.

***Право на участие***

 Чл.2. (1) Право на участие в играта има всяко физическо лице, имаща валиден и действащ към датата на стартиране на участието си профил в социалната мрежа Facebook, което е приело настоящите общи условия и се е съгласило с тях.

(2) Лица, ненавършили годините, нужни за създаване на профил в социалната мрежа Facebook, както и лица, съдружници или акционери, лица,  работещи по трудово правоотношение при Организатора и/или Партньора, както и лице, заето в дейност по администрирането или осигуряването на Играта по какъвто и да било начин, както и членове на техните семейства, нямат право да участват в Играта.

***Награден фонд***

 Чл.3. (1) Партньорът осигурява наградния фонд за играта, който се състои от:

1. 20 (двадесет) броя фланелки с логото на Boomerang,

2. 10 (десет) броя плюшени раничи Скуби Ду,

3. 10 (десет) броя ключодържатели Том,

4. 10 (десет) броя ключодържатели Джери,

5. 10 (десет) броя сет моливник, с молив, гумичка, линийка и острилка,

6. 20 (двадесет) броя Скуби Ду стикери;

7. 10 (десет) плюшени играчки Скуби Ду.

(2) Наградният фонд е разпределен в двадесет (20) комплекта както следва:

 1. 10 (десет) Големи комплекта, всеки един включващ: една фланелка Boomerang, една плюшена раничка Скуби Ду, един ключодържател Том, един ключодържател Джери, един сет моливник, с молив, гумичка, линийка и острилка и Скуби Ду стикери.

 2. 10 (десет) Малки комплекта, всеки един включващ: една фланелка Boomerang, една плюшена играчка Скуби Ду и Скуби Ду стикери

***Правила за разпределяне на наградния фонд***

Чл.4.(1) В края на играта Организаторът разпределя, чрез томбола наградния фонд. В томболата за разпределяне на наградите участват всички Участници посочили в един коментар всички верни отговори на поставените пет броя въпроси.

(2) Томболата се извършва чрез автоматично теглене чрез специализиран софтуер. Тегленето ще се направи на 18.06.2017 г. в адреса за кореспонденция на Организатора в присъствието на нотариус или адвокат. В тегленото участват всички Участници, които отговарят на условията за участие по чл.2 и посочили всички верни отговори на поставените пет броя въпроси в един коментар .

(3) Наградният фонд се разпределя в следната последователност – първо се разпределят 10 (десетте) броя Големи комплекта, а след това 10 (десетте) броя Малки комплекти.

(4) Организаторът обявява имената на изтеглените печеливши Участници на началната страница в интернет страницата си в социалната мрежа Facebook чрез публикуване на профилна информация на спечелилите.

Чл.5. (1) В случай че един или повече от печелившите Участници е нарушил, което и да било правило от тези Общи условия при заявяването на участие или в случай на невъзможност Партньорът да се свърже с печеливш Участник, както и ако Участник не потърси наградата си в сроковете и по начините, описани в тези Общи условия или се откаже от получената награда, то този Участник губи правото си да получи наградата си.

(2) Ако в следствие на настъпване на някое от условията по предходната алинея Участник загуби правото си да получи наградата си, наградата остава собственост на Парньора.

(3) Независимо от всичко гореизложено правото да се получи наградата се погасява с изтичане на 30 (тридесет) дневен срок от публикуване на имената на печелившите.

***Получаване на наградата***

Чл.6. (1) В двудневен срок след публикуването на списъка с печелившите Участници на страницата на Организатора в социалната мрежа Facebook Организаторът ще изпрати лични съобщения на всеки един печеливш участник чрез функционалностите на социалната мрежа Facebook.

(2) Спечелилия участник следва да представи чрез лично съобщения или по друг указан му с изпратеното му по ал.1 съобщение начин трите си имена и актуален телефонен номер за връзка.

(3) Организаторът предоставя телефонния номер на Партньора, които се свързва със спечелилия участник и му съобщава за начина и сроковете за получаване на наградата.

(4) Участникът е длъжен да се яви или изпълни указанията на Партньора за получаване на наградата си. При неявяване или неявяване в сроковете правото да се получи наградата се погасява.

(5) Наградата се получава лично от лицето или от представител с изрично пълномощно. Ако наградата се изпраща по поща или куриер, счита се че последната е получена с доставката й на посочения от спечелилия участник адрес.

Чл.7. Организаторът не отговаря:

1.  За  невъзможност да се предостави/ползва наградата по причина на непреодолима сила;

2. За вреди причинени при ползването на наградата.

Чл.8. Наградите не могат да бъдат разменяни за паричната им или каквато и да е друга равностойност.

***Приемане на условията***

 Чл.9. (1) Със зареждане на страницата на Оператора в социалната мрежа и извършване на действията, посочени в механизма на играта, съответното лице се съгласява с настоящите общи условия и ги приема и изразява желание за участие в разпределението на наградния фонд, доколкото отговаря на посочените в настоящите общи условия критерии.

(2) Организаторът не носи отговорност, ако по технически причини, независещи от него, страницата на играта или нейни функционалности не работи, не може да се стартира или по какъвто и да било друг начин не може да се ползва от Участник , временно или постоянно.

Чл.10. Участието в играта ***е безвъзмездно***. Това означава, че участието в томболата за разпределяне на наградите не е обвързано с направата на покупка или с даването от страна на Участника на залог или друга материална ценност.

***Събирана информация***

 Чл.11. (1)  Със зареждане страницата на играта и извършване на действията от механизма на играта, Участникът заявява изричното си съгласие да предостави следните свои данни, които е направи достъпни за трети лица с публикуването им в социалната мрежа Facebook:

***1.***      ***Име;***

***2.***     ***Профилна снимка***

***3. Списък с контактите му (приятели) в социалната мрежа Facebook.***

(2) Отделно от горното, с изпращането на информация чрез лични или други съобщения, като номер на телефон, адрес, Участникът заявява своето изрично съгласие тази информация да се обработва по начините, посочени в този раздел.

(3) Предоставянето на посочените в предходните алинеи данни е задължително, ако участник не предостави част от посочената информация, то той не може да участва в играта и в последващото разпределение на наградния фонд.

(4) Организаторът не носи отговорност и не дължи обезщетение на участник, в случай че друго лице е използвало личните му данни за регистрация за участие в Играта, независимо дали личните данни са използвани със или без съгласието на лицето, което е регистрирано като участник

(5) Участниците в Играта, които са спечелили награда се съгласяват имената им, включително и техни снимки, да бъдат обявени като печеливши на страницата на играта в социалната мрежа Facebook.

Чл.13. (1) С попълване на регистрационната форма Участникът дава своето изрично съгласие Организаторът да има правото да обработва предоставените му данни и след края на играта, включително и чрез разкриването им на трето лице, за целите на директния маркетинг на Организатора и/или на третото лице, на което се разкриват данните.

(2) Категорията лица, на които Организаторът ще предоставя достъп до данните са търговци, държавни органи, нестопански организации.

(3) С предоставяне на данните си за телефон и/или адрес Участниците дават изрично съгласие тези данни Организаторът да предостави на Партньора си с цел разпределяне на наградния фонд.

Чл.14. (1) Участникът има право да възрази срещу обработването на предоставените от него данни за целите на директния маркетинг и след приключване на играта, както и срещу разкриването им на трети лица, също за целите на директния маркетинг. Това право на Участника не е ограничено във времето.

(2) Възражението участникът може да направи като изпрати писмо на следните адреси: гр. София, р-н Младост, ул. Магнаурска школа, No 15, ЗИТ, втори корпус, ет.4.

Чл.15. (1) Предоставените лични данни ще се третират със съответната конфиденциалност.

(2) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него. Организаторът е регистриран в Регистъра на Администраторите на лични данни с идентификационен номер 383093 / 26.07.2013 г.

(3) Упражняването на правата за достъп, коригиране, заличаване или блокиране на данните, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, 1784, ул. Магнаурска школа 15, ЗИТ, втори корпус, ет.4

Чл.16. Участникът се индивидуализира в играта посредством профила си в социалната мрежа Facebook.

***Права и задължения***

Чл.17. Участникът в Играта е длъжен:

1. да спазва Общите условия на играта и Условията за ползване, обявени на страницата на играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

4. да не използва софтуер за автоматизирано генериране на събития във виртуалната среда, с което да набави за себе си или за друг облага.

 Чл. 17. (1) Участник има право да се откаже от спечелена награда като той трябва да заяви това в срок не по-късно от датата за приемане на наградата съобразно чл. 6.

(2) Участникът в играта има право на безлатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.18. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора в социалната мрежа Facebook.

(4) Действието на изменението има сила от момента на публикуването му на страницата на Организатора в социалната мрежа Facebook.

Чл.19. Организаторът има право по всяко време да преустанови реализацията на Играта, както и да прекрати временно или постоянно участието на участник в нея, ако същият не спазва установените правила.

Чл.20. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.21. За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 01.06.2017 г.***